CELEX: 31993R3028
Language: el
Date: 1993-10-28 00:00:00
Title: ΚΑΝΟΝΙΣΜΟΣ (ΕΟΚ) αριθ. 3028/93 ΤΟΥ ΣΥΜΒΟΥΛΙΟΥ της 28ης Οκτωβρίου 1993 για την κατάργηση της αναστολής του αποκλεισμού (embargo) σχετικά με ορισμένες εμπορικές συναλλαγές μεταξύ της Ευρωπαϊκής Οικονομικής Κοινότητας και της Αϊτής και για την τροποποίηση του κανονισμού (ΕΟΚ) αριθ. 1608/93 για την επιβολή του εν λόγω αποκλεισμού (embargo)

Avis juridique important

|

31993R3028

ΚΑΝΟΝΙΣΜΟΣ (ΕΟΚ) αριθ. 3028/93 ΤΟΥ ΣΥΜΒΟΥΛΙΟΥ της 28ης Οκτωβρίου 1993 για την κατάργηση της αναστολής του αποκλεισμού (embargo) σχετικά με ορισμένες εμπορικές συναλλαγές μεταξύ της Ευρωπαϊκής Οικονομικής Κοινότητας και της Αϊτής και για την τροποποίηση του κανονισμού (ΕΟΚ) αριθ. 1608/93 για την επιβολή του εν λόγω αποκλεισμού (embargo)  

Επίσημη Εφημερίδα αριθ. L 270 της 30/10/1993 σ. 0073 - 0073

ΚΑΝΟΝΙΣΜΟΣ (ΕΟΚ) αριθ. 3028/93 ΤΟΥ ΣΥΜΒΟΥΛΙΟΥ της 28ης Οκτωβρίου 1993 για την κατάργηση της αναστολής του αποκλεισμού (embargo) σχετικά με ορισμένες εμπορικές συναλλαγές μεταξύ της Ευρωπαϊκής Οικονομικής Κοινότητας και της Αϊτής και για την  τροποποίηση του κανονισμού (ΕΟΚ) αριθ. 1608/93 για την επιβολή του εν λόγω αποκλεισμού (embargo)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Εκτιμώντας:  ότι ο κανονισμός (ΕΟΚ) αριθ. 1608/93 (1) επέβαλε αποκλεισμό (embargo) σχετικά με ορισμένες εμπορικές συναλλαγές μεταξύ της Ευρωπαϊκής Οικονομικής Κοινότητας και της Αϊτής- ότι ο κανονισμός (ΕΟΚ) αριθ. 2520/93 (2) ανέστειλε αυτόν τον αποκλεισμό (embargo) σύμφωνα με την απόφαση αριθ. 861 (1993) του Συμβουλίου Ασφαλείας των Ηνωμένων Εθνών- ότι το Συμβούλιο Ασφαλείας των Ηνωμένων Εθνών, λόγω των αρνητικών εξελίξεων που έχουν σημειωθεί στην πορεία προς την εξομάλυνση της πολιτικής κατάστασης στην Αϊτή, και ενεργώντας στα πλαίσια του κεφαλαίου VII του Χάρτη των Ηνωμένων Εθνών εξέδωσε, στις  13 Οκτωβρίου 1993, την απόφαση αριθ. 873 (1993), με την οποία καταργείται η προαναφερθείσα αναστολή ενώ παράλληλα επιτρέπονται εξαιρέσεις στον επανενεργοποιηθέντα αποκλεισμό (embargo), οι οποίες θα αποφασίζονται, κατά περίπτωση, από την επιτροπή που  συστήνεται βάσει της παραγράφου 10 της απόφασης αριθ. 841 (1993)- ότι, υπό τους όρους αυτούς, η Κοινότητα, για να επανενεργοποιήσει τον αποκλεισμό (embargo), οφείλει να καταργήσει τον κανονισμό (ΕΟΚ) αριθ. 2520/93 και να τροποποιήσει τον κανονισμό (ΕΟΚ) αριθ. 1608/93 ώστε να επιτρέψει τις προαναφερόμενες εξαιρέσεις- Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 2520/93 για την αναστολή του αποκλεισμού (embargo) σχετικά με ορισμένες εμπορικές συναλλαγές μεταξύ της Ευρωπαϊκής Οικονομικής Κοινότητας και της Αϊτής, καταργείται.   Άρθρο 2  Στο άρθρο 2 του κανονισμού (ΕΟΚ) αριθ. 1608/93, προστίθεται το ακόλουθο εδάφιο:  "Η απαγόρευση που επιβάλλεται από το άρθρο 1 δεν εφαρμόζεται στην πώληση ούτε στην προμήθεια πετρελαίου και πετρελαϊκών προϊόντων, τα οποία απαριθμούνται στο παράρτημα, για τα οποία, αιτήσει του Προέδρου Aristide ή του Πρωθυπουργού Malval της Αϊτής, η  επιτροπή που έχει συσταθεί βάσει της παραγράφου 10 της απόφασης αριθ. 841 (1993) του Συμβουλίου Ασφαλείας, έχει χορηγήσει εξαίρεση, κατά περίπτωση, στα πλαίσια της διαδικασίας μη διατύπωσης αντίρρησης."  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός τίθεται σε εφαρμογή στις 18 Οκτωβρίου 1993, απο τις 23.59 ανατολική επίσημη ώρα Ηνωμένων Πολιτειών Αμερικής.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Οκτωβρίου 1993.  Για το Συμβούλιο Ο Πρόεδρος Ph. MAYSTADT  (1) ΕΕ αριθ. L 155 της 26. 6. 1993, σ. 2.  (2) ΕΕ αριθ. L 232 της 15. 9. 1993, σ. 3.